Diari Oficial de la Generalitat Valenciana


Sumari del DOGV 4139, del 30-11-2001 (2001/11876)

ACORD de 16 de novembre de 2001, de la Comissió Territorial d'Urbanisme de València, que aprova definitivament l'homologació modificativa del polígon Nord Ford d'Almussafes.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11318


Data del document
:   16-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Almussafes
    * pla d'urbanisme

ACORD de 16 de novembre de 2001, de la Comissió Territorial d'Urbanisme de València, que aprova definitivament l'homologació modificativa del polígon Nord Ford d'Almussafes. [2001/M11547]
  
La Comissió Territorial d'Urbanisme de València, en sessió celebrada el 16 de novembre de 2001, va adoptar l'acord següent:
  
Vist l'expedient remés per l'Ajuntament d'Almussafes, referit a l'homologació modificativa del polígon Nord Ford, i de conformitat amb els següents,
  
Antecedents de fet
  
1. El projecte es va sotmetre a informació pública pel tràmit simplificat de l'article 48 de la Llei 6/1994 Reguladora de l'Activitat Urbanística. Després del pertinent període d'exposició pública, en el qual es van presentar cinc al·legacions, es va aprovar provisionalment per l'ajuntament en ple en data 5 de juliol de 2001.
  
2. La documentació remesa forma part de l'alternativa tècnica del PAI promogut per la mercantil Logis Naus, SL, per al desenvolupament de la unitat d'execució corresponent.
  
Inclou entre altres, document d'homologació modificativa del polígon Nord Ford, que conté memòria i plans d'informació i ordenació.
  
3. L'objecte del projecte és l'homologació del sòl urbà industrial existent entre l'autopista a-7 i la carretera C-3320, enfront de la factoria Ford, que té una superfície de 21.29 ha.
  
A través de l'homologació s'introdueixen modificacions en l'ordenació de l'àrea que es refereixen a una nova solució viària i la reubicació del sòl dotacional.
  
Les determinacions més rellevants de caràcter estructural són l'adscripció a la xarxa primària de les infraestructures viàries que emmarquen el sector i la identificació de la unitat d'execució amb l'àrea de repartiment, amb un aprofitament tipus de 0.83 m2/m2.
  
4. Durant la tramitació de l'expedient s'ha sol·licitat informe a les administracions que es indiquen:
  
I. Demarcació de Carreteres del Ministeri de Foment (13.08.2001)
  
II. Divisió de Carreteres de la Direcció General d'Obres Públiques de la COPUT (13.08.2001)
  
Fins a la data s'ha rebut l'informe de la Demarcació de Carreteres del Ministeri de Foment de 5 d'octubre de 2001, de caràcter favorable.
  
5. Almussafes té pla general aprovat definitivament per la Comissió Territorial d'Urbanisme el 29 de març de 1994.
  
6. La Comissió Informativa de la Comissió Territorial d'Urbanisme de València, en sessió celebrada el 8 de novembre de 2001, va emetre l'informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que estableix l'article 48 de la Llei 6/1994, de la Generalitat Valenciana, Reguladora de l'Activitat Urbanística (LRAU).
  
2. La documentació està completa, a l'efecte del compliment del que preceptua l'article 27 de la LRAU i la instrucció sobre homologació de plans.
  
3. Les determinacions contingudes en l'homologació s'ajusten al que estableix el punt II.9 de la instrucció d'homologació i es consideren, de forma general, correctes des del punt de vista de les exigències de la política urbanística i territorial de la Generalitat Valenciana.
  
4. La modificació pretesa genera un increment del sòl dotacional públic, i no són, per tant, aplicables les determinacions de l'article 55.3 de la LRAU.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva d'homologacions de plans urbanístics de municipis de menys de 50.000 habitants, de conformitat amb el que disposa l'article 39 de la LRAU, per remissió de la disposició transitòria primera, apartat 2 del citat text legal, en relació amb els articles 9.1 I 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del dia 16 de novembre de 2001, adopta el següent acord: aprovar definitivament l'homologació modificativa del polígon Nord Ford d'Almussafes.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs que s'estime oportú.